लेकिन दिल्ली के विस्फोटक बल्लेबाज़ वीरेंदर सहवाग को उम्मीद के मुताबिक़ दाम नहीं मिले.सहवाग को किंग्स इलेवन पंजाब ने सिर्फ़ तीन करोड़ 20 लाख रुपए में ख़रीदा. हैरत की बात है कि सहवाग और युवराज दोनों का आधार मूल्य एक बराबर दो करोड़ रूपए था.दिनेश कार्तिक पर दिल्ली डेयरडेविल्स ने 12 करोड़ 50 लाख की सबसे बड़ी बोली लगाई.इंग्लैंड के धाकड़ बल्लेबाज़ केविन पीटरसन को दिल्ली डेयरडेविल्स ने राइट टू मैच कार्ड का इस्तेमाल करते हुए नौ करोड़ में ख़रीदा.न्यूज़ीलैंड में टेस्ट और वनडे मैचों में अच्छी गेंदबाज़ी करने वाले मोहम्मद शामी को दिल्ली डेयरडेविल्स ने सवा चार करोड़ रुपये में ख़रीदा.पिछली नीलामी में मोटी रकम पाने वाले यूसुफ़ पठान को इस बार तीन करोड़ 25 लाख रुपए ही मिल पाए. उन्हें उनकी पुरानी टीम कोलकाता नाइट राइडर्स ने ख़रीदा.श्रीलंका के दिग्गज ऑफ़ स्पिनर मुथैया मुरलीधरन को उनके आधार मूल्य एक करोड़ रुपए पर ही रॉयल चैलेंजर्स बंगलौर ने ख़रीदातमिलनाडु के बल्लेबाज़ मुरली विजय पर दिल्ली डेयरडेविल्स ने पाँच करोड़ की बोली लगाई.पहली बार आईपीएल में खिलाड़ियों की बोली भारतीय रुपए में हो रही है. इस नीलामी में कुल मिलाकर 514 खिलाड़ी है.दक्षिण अफ्रीका के करिश्माई ऑलराउंडर ज़ाक कैलिस को उनकी पुरानी टीम कोलकाता नाइट राइडर्स ने 5.5 करोड़ रुपए में ख़रीदा.एशेज सीरीज में बेहतरीन प्रदर्शन करने वाले ऑस्ट्रेलिया के बाएं हाथ के तेज़ गेंदबाज़ मिचेल जॉनसन को किंग्स इलेवन पंजाब ने 6.5 करोड़ रुपए में ख़रीदा.एशिया कप के लिए भारतीय टीम में चुने गए चेतेश्वर पुजारा को ज़्यादा भाव नहीं मिला. उनका आधार मूल्य 1.5 करोड़ रुपए था और उन्हें किंग्स इलेवन पंजाब ने 1.9 करोड़ रुपए में ख़रीदा.रोबिन उथप्पा को कोलकाता नाइट राइडर्स ने पाँच करोड़ रुपए में ख़रीदा जबकि ऑस्ट्रेलिया के एरोन फिंच चार करोड़ रुपए में सनराइजर्स हैदराबाद की झोली में गए.ड्वेन स्मिथ को चेन्नई सुपर किंग्स ने 4.5 करोड़ रुपए में ख़रीदा.ऑस्ट्रेलिया के विस्फोटक ओपनर डेविड वार्नर पर सनराइजर्स हैदराबाद ने 5.5 करोड़ रुपए की सबसे बड़ी बोली लगाई. उनका बेस प्राइस 1.5 करोड़ रुपए था.पिछले साल के अंत में भारत आई ऑस्ट्रेलिया की वनडे टीम की कप्तानी करने वाले जॉर्ज बेली को किंग्स इलेवन पंजाब ने तीन करोड़ 25 लाख रुपए में ख़रीदा.दिल्ली डेयरडेविल्स ने वेस्टइंडीज के डैरेन सैमी को तीन करोड़ 50 लाख रुपए में और दक्षिण अफ्रीका के फाफ डू प्लेसिस को चार करोड़ 75 लाख रुपए में ख़रीदा.लेकिन न्यूज़ीलैंड के धुरंधर बल्लेबाज़ ब्रेंडन मैकुलम को उम्मीद के मुताबिक़ भाव नहीं मिला. उनका आधार मूल्य दो करोड़ रुपए था और उन्हें चेन्नई सुपर किंग्स ने तीन करोड़ 25 लाख रुपए में ख़रीदा.लेग स्पिनर अमित मिश्रा को सनराइजर्स हैदराबाद ने राइट टू मैच कार्ड का इस्तेमाल करते हुए चार करोड़ 75 लाख रुपए में अपने पास बरक़रार रखा.बाएं हाथ के तेज़ गेंदबाज़ जहीर ख़ान को मुंबई इंडियंस ने दो करोड़ 60 लाख रुपए में ख़रीदा.अपने ज़माने के सबसे तेज़ गेंदबाज़ रहे ऑस्ट्रेलिया के ब्रेट ली को इस बार कोई ख़रीददार नहीं मिल सका.भारतीय टीम के तेज़ गेदबाज़ रहे आरपी सिंह और प्रवीण कुमार, स्पिन गेंदबाज़ मुरली कार्तिक भी ख़रीदारों का दिल नहीं जीत सके.श्रीलंका के पूर्व कप्तान महेला जयवर्द्धने और न्यूज़ीलैंड के रॉस टेलर को भी अभी तक इस नीलामी में कोई भाव नहीं मिला.अब ऐसा नही है कि आईपीएल में सिर्फ़ क्रिकेट ही खेला जाता है. इसके साथ जुडे विवाद भी कम नहीं है.1.ताज़ा विवाद तो चेन्नई सुपर किंग्स के अधिकारी के रूप में बीसीसीआई के अध्यक्ष एन श्रीनिवासन के दामाद गुरूनाथ मेयप्पन के मैचों के दौरान सट्टेबाज़ी और टीम की सूचनाएं लीक करने को लेकर है.2. आईपीएल में खिलाड़ी भी कम विवाद में नहीं रहे. राजस्थान रॉयल्स के एस श्रीसंत, स्पिनर अंकित चव्हाण, अमित सिंह और सिद्धार्थ त्रिवेदी को स्पॉट फिक्सिंग के आरोपों में जेल जाना पडा.3. इसके अलावा हरभजन सिंह द्वारा एस श्रीसंत को लगाया गया थप्पड़ कौन भूल सकता है. वह थप्पड़ हरभजन सिंह को बहुत महंगा पडा.4. इतना ही नहीं आईपीएल के पूर्व कमिश्नर ललित मोदी पर भी गंभीर आरोप लगे और उन्होंने तो यहां तक कहा कि उनकी जान को ख़तरा है.5. आईपीएल पार्टी और चीयर लीडर्स से जुड़ी घटनाएं भी आईपीएल की छवि को चोट पहुंचाती रही हैं.अब देखना है कि आईपीएल के सातंवे संस्करण में क्या कुछ होता है लेकिन उससे पहले सबकी दिलचस्पी तो बुधवार को खिलाड़ियों की नीलामी में है.(बीबीसी हिन्दी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)